ફુટબોલ વિશ્વકપની દિલ દહેલાવી દેતી વર્લ્ડ કપ ફાઇનલમાં ફ્રાંસે ક્રોએશિયાને 4-2થી કચડી નાખ્યું છે. રશિયામાં ચાલી રહેલ ફુટબોલ વિશ્વ કપમાં ક્રોએશિયાએ મેજર અપસેટ સર્જતા મોટી ટીમોને હરાવી દીધી હતી. જે પછી પહેલીવાર ક્રોએશિયાએ ફાઇનલમાં પ્રવેશ કર્યો હતો. પરંતુ ફાઇનલમાં ક્રોએશિયાને જીતનો સ્વાદ ચાખવા નહોતો મળ્યો. ફ્રાંસે બહેતરીન પ્રદર્શન કરતા ક્રોએશિયાને આસાનીથી આ મેચમાં હરાવી દીધું હતું. આ સાથે જ ફ્રાંસ 1998 બાદ બીજી વાર ફુટબોલ વિશ્વકપનું મહારાજા બન્યું છે. આ પહેલા તેણે 1998ની બ્રાઝીલ સામેની મેચમાં વિરોધી ટીમને 3-0થી હરાવ્યું હતું.